ԵՐԵՎԱՆ, 11 ՍԵՊՏԵՄԲԵՐԻ, ԱՐՄԵՆՊՐԵՍ: Օրենքի նոր նախագծով Հայաստանում և Տաջիկստանում ուսումնական հաստատությունների դիպլոմները փոխճանաչելի են դառնալու: «Արմենպրես»-ի հաղորդմամբ` «ՀՀ կառավարության և Տաջիկստանի կառավարության միջև կրթության որակավորումների, գիտական աստիճանների և գիտական կոչումների փոխճանաչելիության, համադրելիության մասին համաձայնագիրը վավերացնելու մասին» օրենքի նախագիծը ԱԺ-ում ներկայացրեց ՀՀ կրթության և գիտության նախարար Արայիկ Հարությունյանը: